योगी आदित्यनाथ और मोहन भागवत पर टिप्पणी करना हार्ड कौर को पड़ा भारी, FIR दर्ज  
सिंगर हार्ड कौर पर हुई एफआईआर दर्ज
आदित्यनाथ और भागवत को लेकर की थी टिप्पणी
वाराणसी में हुई एफआईआर दर्ज
रैपर और सिंगर हार्ड कौर (Hard Kaur) उत्तर प्रदेश के मुख्यमंत्री योगी आदित्यनाथ (Yogi Adityanath) और आरएसएस (RSS) प्रमुख मोहन भागवत (Mohan Bhagwat) के ऊपर टिप्पणी को लेकर मुश्किल में फंस गई हैं. दरअसल, वाराणसी में सिंगर हार्ड कौर के खिलाफ योगी आदित्यनाथ और मोहन भागवत पर टिप्पणी करने के आरोप में एफआईआर दर्ज कराई गई है. हार्ड कौर के खिलाफ आईपीसी की धारा  124ए (राजद्रोह), 153ए, 500, 505 और 66 आईटी एक्ट के तहत मुकदमा दर्ज हुआ है. हार्ड कौर के खिलाफ वाराणसी के वकील शशांक शेखर ने एफआईआर दर्ज करवाई हैं. 
FIR registered in Varanasi against singer Hard Kaur for her comments against Uttar Pradesh CM Yogi Adityanath and RSS Chief Mohan Bhagwat. (file pic) pic.twitter.com/kwio6KKJXe

FIR registered under sections 124A (Sedition), 153A, 500 ,505 of the Indian Penal Code and 66 IT Act against singer Hard Kaur for her comments against Uttar Pradesh CM Yogi Adityanath and RSS Chief Mohan Bhagwat. https://t.co/3XABzwKOJ6

बता दें बॉलीवुड सिंगर हार्ड कौर (Hard Kaur) ने हाल ही में अपने इंस्टाग्राम एकाउंट से आरएसएस प्रमुख मोहन भागवत (Mohan Bhagwat) की तस्वीर शेयर करते हुए उनके खिलाफ टिप्पणी की थी. हार्ड कौर ने उत्तर प्रदेश के मुख्यमंत्री योगी आदित्यनाथ के बारे में भी टिप्पणी की  थी. जिसको लेकर वाराणसी के एक वकील ने उनके खिलाफ थाने में मुकदमा दर्ज करवाया है. 
हार्ड कौर (Hard Kaur) के नाम से मशहूर तरन कौर ढिल्लों भारत में पैदा हुई थीं. जिसके बाद वे यूके चली गईं. सिंगर हार्ड कौर 'ग्लासी' और 'मूव यॉर बॉडी' गानों से बॉलीवुड में फेमस हुई थी. हार्ड कौर ने 'सिंह इज किंग' , 'बचना ए हसीनों' , 'किस्मत कनेक्शन' जैसी फिल्मों में भी सुपरहिट सॉन्ग गाए हैं.